13 ವರ್ಷಗಳ ಸೋಲಿನ ಓಟಕ್ಕೆ ಬ್ರೇಕ್‌ – ರನ್‌ ಮಳೆಯಲ್ಲಿ ಮುಂಬೈಗೆ ಗೆಲುವಿನ ಮಾಲೆ

ಮುಂಬೈ: 13 ವರ್ಷಗಳ ಸೋಲಿನ ಓಟಕ್ಕೆ ಬ್ರೇಕ್‌ ಹಾಕಿದ ಮುಂಬೈ ಇಂಡಿಯನ್ಸ್‌ (Mumbai Indians) ಕೊನೆಗೂ ಐಪಿಎಲ್‌ನ (IPL) ಮೊದಲ ಪಂದ್ಯವನ್ನು ಭರ್ಜರಿಯಾಗಿ ಗೆದ್ದುಕೊಂಡಿದೆ. ಆರಂಭಿಕ ಆಟಗಾರರಾದ ರೋಹಿತ್‌ ಶರ್ಮಾ ಮತ್ತು ರಿಯನ್‌ ರಿಕಲ್ಟನ್‌ ಅವರ ಸ್ಫೋಟಕ ಅರ್ಧಶತಕದ ಆಟದ ನೆರವಿನಿಂದ ಕೋಲ್ಕತ್ತಾ ವಿರುದ್ಧ 6 ವಿಕೆಟ್‌ಗಳ ಜಯ ಸಾಧಿಸಿದೆ.

ವಾಖೆಂಡ್‌ ಮೈದಾನದಲ್ಲಿ ಟಾಸ್‌ ಸೋತು ಮೊದಲು ಬ್ಯಾಟ್‌ ಬೀಸಿದ ಕೋಲ್ಕತ್ತಾ ನೈಟ್‌ರೈಡರ್ಸ್‌(Kolkata Knight Riders) 4 ವಿಕೆಟ್‌ ನಷ್ಟಕ್ಕೆ 220 ರನ್‌ಗಳಿಸಿತು. ಕಠಿಣ ಸವಾಲನ್ನು ಬೆನ್ನಟ್ಟಿದ ಮುಂಬೈ ಇನ್ನೂ 5 ಎಸೆತ ಬಾಕಿ ಇರುವಂತೆಯೇ 4 ವಿಕೆಟ್‌ ನಷ್ಟಕ್ಕೆ 224 ರನ್‌ ಹೊಡೆದು ಶುಭಾರಂಭ ಮಾಡಿತು.

6 ಓವರಿನ ಪವರ್‌ ಪ್ಲೇನಲ್ಲೇ 80 ರನ್‌ ಹೊಡೆದ ರೋಹಿತ್‌ ಶರ್ಮಾ (Rohit Sharma) ಮತ್ತು ರಿಕಲ್ಟನ್‌ (Ryan Rickelton) 72 ಎಸೆತಗಳಲ್ಲಿ ಮೊದಲ ವಿಕೆಟಿಗೆ 148 ರನ್‌ ಜೊತೆಯಾಟವಾಡುವ ಮೂಲಕ ಭದ್ರ ಬುನಾದಿ ಹಾಕಿದರು. 78 ರನ್‌(38 ಎಸೆತ, 6 ಬೌಂಡರಿ, 6 ಸಿಕ್ಸ್)‌ ಗಳಿಸಿದ್ದ ರೋಹಿತ್‌ ಶರ್ಮಾ ಕ್ಯಾಚ್‌ ನೀಡಿ ಔಟಾದರು.

Athleticism at its best

Anukul Roy with a 𝘀𝗽𝗲𝗰𝗶𝗮𝗹 𝗰𝗮𝘁𝗰𝗵 to end Rohit Sharma’s fabulous innings

Updates https://t.co/JmJcgsoHQ7#TATAIPL | #KhelBindaas | #MIvKKR | @KKRiders pic.twitter.com/pkLg4vjXOI

— IndianPremierLeague (@IPL) March 29, 2026

ಸೂರ್ಯಕುಮಾರ್‌ ಯಾದವ್‌ 8 ಎಸೆತಗಳಲ್ಲಿ 16 ರನ್‌(3 ಬೌಂಡರಿ) ಹೊಡೆದು ಅಬ್ಬರಿಸುತ್ತಿದ್ದಾಗಲೇ ಬೌಂಡರಿ ಗೆರೆಯ ಬಳಿ ರಿಂಕು ಸಿಂಗು ಹಿಡಿದ ಕ್ಯಾಚಿಗೆ ಔಟಾದರು. 81 ರನ್‌ಗಳಿಸಿ ಉತ್ತಮವಾಗಿ ಅಡುತ್ತಿದ್ದ ರಿಕಲ್ಟನ್‌ 81 ರನ್‌(43 ಎಸೆತ, 4 ಬೌಂಡರಿ, 8 ಸಿಕ್ಸ್‌) ಎರಡು ರನ್‌ ಗಳಿಸಲು ಹೋಗಿ ಬ್ಯಾಟ್‌ ಇಡಲು ತಡ ಮಾಡಿದ್ದರಿಂದ ರನೌಟ್‌ ಆದರು. ಕೊನೆಯಲ್ಲಿ ತಿಲಕ್‌ ವರ್ಮಾ 20 ರನ್‌, ನಾಯಕ ಹಾರ್ದಿಕ್‌ ಪಾಂಡ್ಯ ಔಟಾಗದೇ 18 ರನ್‌ ಹೊಡೆದರು. ಇದನ್ನೂ ಓದಿ: ನಾನು ಎಲ್ಲಿ ಎಂದಿದ್ದಕ್ಕೆ ಡಿಕೆಯಿಂದ ಬೆಂಕಿ ಪೋಸ್ಟ್‌ – ಸಾಲ್ಟ್‌ಗೆ ವಿಶೇಷ ಗೌರವ

ಸೋಲಿನ ಓಟಕ್ಕೆ ಬ್ರೇಕ್‌
ಮುಂಬೈ ಕಳೆದ 13 ವರ್ಷಗಳಿಂದ ಮೊದಲ ಪಂದ್ಯವನ್ನು ಸೋತುಕೊಂಡೇ ಬಂದಿತ್ತು. ಕೊನೆಯ ಬಾರಿ ಮೊದಲ ಪಂದ್ಯವನ್ನು ಮುಂಬೈ ಗೆದ್ದಿದ್ದು 2012 ರಲ್ಲಿ. 2013 ರಲ್ಲಿ ಆರ್‌ಸಿಬಿ ವಿರುದ್ಧ ಸೋತ ಬಳಿಕ 2025 ರವರೆಗೆ ಮೊದಲ ಪಂದ್ಯವನ್ನೇ ಸೋತುಕೊಂಡೇ ಬಂದಿತ್ತು.

Rohit Sharma in his element

Enjoy his scintillating early smacks for six #MI are 64/0 after 5 overs.

Updates https://t.co/JmJcgsoHQ7#TATAIPL | #KhelBindaas | #MIvKKR | @mipaltan | @ImRo45 pic.twitter.com/ys8k0JNHlW

— IndianPremierLeague (@IPL) March 29, 2026

ರನ್‌ ಏರಿದ್ದು ಹೇಗೆ?
50 ರನ್‌ – 25 ಎಸೆತ
100 ರನ್‌ – 49 ಎಸೆತ
150 ರನ್‌ – 73 ಎಸೆತ
200 ರನ್‌ – 103 ಎಸೆತ

ರಹಾನೆ, ರಘುವಂಶಿ ಫಿಫ್ಟಿ ಆಟ:  ನಾಯಕ ಅಜಿಂಕ್ಯಾ ರಹಾನೆ ಮತ್ತು ಫಿನ್‌ ಎಲೆನ್‌ ಮೊದಲ ವಿಕೆಟಿಗೆ 32 ಎಸೆತಗಳಲ್ಲಿ 69 ರನ್‌ ಜೊತೆಯಾಟವಾಡುವ ಮೂಲಕ ಉತ್ತಮ ಆರಂಭ ನೀಡಿದರು. ಅಲೆನ್‌ 37 ರನ್‌(17 ಎಸೆತ, 6 ಬೌಂಡರಿ, 2 ಸಿಕ್ಸ್‌ ) ಹೊಡೆದು ಔಟಾದರು.

ಕ್ಯಾಮರೂನ್‌ ಗ್ರೀನ್‌ 18 ರನ್‌ ಹೊಡೆದು ಔಟಾದರೆ ಸ್ಫೋಟಕ ಬ್ಯಾಟ್‌ ಬೀಸುತ್ತಿದ್ದ ರಹಾನೆ 67 ರನ್‌(40 ಎಸೆತ, 3 ಬೌಂಡರಿ, 5 ಸಿಕ್ಸ್‌) ಹೊಡೆದು ಕ್ಯಾಚ್‌ ನೀಡಿ ಹೊರನಡೆದರು.

ರಘುವಂಶಿ 51 ರನ್‌(29 ಎಸೆತ, 6 ಬೌಂಡರಿ, 2 ಸಿಕ್ಸ್‌) ರಿಂಕು ಸಿಂಗ್‌ ಔಟಾಗದೇ 33 ರನ್‌(21 ಎಸೆತ, 4 ಬೌಂಡರಿ) ಹೊಡೆದರು. ಶಾರ್ದೂಲ್‌ ಠಾಕೂರ್‌ 3 ವಿಕೆಟ್‌, ಹಾರ್ದಿಕ್‌ ಪಾಂಡ್ಯ1 ವಿಕೆಟ್‌ ಪಡೆದರು.

Breathing fire up top!

Ajinkya Rahane and Finn Allen struck them sweetly during a blistering stand

Updates https://t.co/JmJcgsoHQ7#TATAIPL | #KhelBindaas | #MIvKKR | @KKRiders pic.twitter.com/CWYrUPvhNZ

— IndianPremierLeague (@IPL) March 29, 2026

ರನ್‌ ಏರಿದ್ದು ಹೇಗೆ?
50 ರನ್‌ – 23 ಎಸೆತ
100 ರನ್‌ – 47 ಎಸೆತ
150 ರನ್‌ – 83 ಎಸೆತ
200 ರನ್‌ – 109 ಎಸೆತ